“หุ้นเอเชีย” เปิดผันผวน นักลงทุนเกาะติดข้อมูล “การค้าจีน-เงินเฟ้อสหรัฐ”
“ตลาดหุ้นเอเชีย” เปิดผันผวน ขณะที่นักลงทุนรอคอยข้อมูลการค้าจีน เม.ย. วันนี้ คาดว่า จีนจะรายงานยอดเกินดุลการค้า 7.43 หมื่นล้านดอลลาร์ในเดือนเม.ย. ขณะที่นักลงทุนจับตาตัวเลขเงินเฟ้อในสัปดาห์นี้ เพื่อหาสัญญาณบ่งชี้ทิศทางอัตราดอกเบี้ยของเฟด
“ตลาดหุ้นเอเชีย” เปิดผันผวน ขณะที่นักลงทุนรอคอยข้อมูลการค้าจีน เม.ย. วันนี้ คาดว่า จีนจะรายงานยอดเกินดุลการค้า 7.43 หมื่นล้านดอลลาร์ในเดือนเม.ย. ขณะที่นักลงทุนจับตาตัวเลขเงินเฟ้อในสัปดาห์นี้ เพื่อหาสัญญาณบ่งชี้ทิศทางอัตราดอกเบี้ยของเฟด
9 พ.ค. 2566

ผู้สื่อข่าวรายงานว่า ตลาดหุ้นเอเชีย เปิดแดนลบและแดนบวกในวันนี้ ขณะที่นักลงทุนรอคอยข้อมูลการค้าเดือนเม.ย.ของจีนในวันนี้ และการรายงานตัวเลขเงินเฟ้อของสหรัฐในสัปดาห์นี้
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 29,020.63 จุด เพิ่มขึ้น 70.75 จุด หรือ +0.24%, ดัชนี HSI ตลาดหุ้นฮ่องกงเปิดวันนี้ที่ 20,252.13 จุด ลดลง 44.90 จุด หรือ -0.22%และดัชนี SSE Composite ตลาดหุ้นจีนเปิดวันนี้ที่ 3,402.39 จุด เพิ่มขึ้น 7.39 จุด หรือ +0.22%
สำหรับผลสำรวจที่จัดทำโดยสำนักข่าวรอยเตอร์คาดการณ์ว่า จีนจะรายงานยอดเกินดุลการค้า 7.43 หมื่นล้านดอลลาร์ในเดือนเม.ย. ซึ่งน้อยกว่ายอดเกินดุลการค้า 8.82 หมื่นล้านดอลลาร์ในเดือนมี.ค.
ขณะที่นักลงทุนจับตาสหรัฐเปิดเผยดัชนีราคาผู้บริโภค (CPI) และดัชนีราคาผู้ผลิต (PPI) ในวันพุธและพฤหัสบดีตามลำดับ เพื่อหาสัญญาณบ่งชี้ทิศทางอัตราดอกเบี้ยของเฟด
ทั้งนี้ ผลการสำรวจนักวิเคราะห์คาดว่า ดัชนี CPI ทั่วไป (headline CPI) ซึ่งรวมหมวดอาหารและพลังงาน จะปรับตัวขึ้น 5.0% ในเดือนเม.ย. เมื่อเทียบรายปี หลังจากแตะระดับ 5.0% เช่นกันในเดือนมี.ค.
นอกจากนี้ นักวิเคราะห์คาดว่า ดัชนี CPI พื้นฐาน (core CPI) ซึ่งไม่นับรวมหมวดอาหารและพลังงาน จะปรับตัวขึ้น 5.5% ในเดือนเม.ย. เมื่อเทียบรายปี ชะลอตัวจากระดับ 5.6% ในเดือนมี.ค.
หุ้นสหรัฐปิดผสมผสานในวันจันทร์ที่ 8 พ.ค.66 โดยดัชนี S&amp;P500 ขยับขึ้นเล็กน้อย ส่วนดัชนี Nasdaq Composite บวก 0.18% และดัชนีเฉลี่ยอุตสาหกรรมดาวโจนส์ปรับตัวลดลง 0.17%